stanford-oval/wikipedia huggingface dataset:
קיטיארה אות-מאטר
ביוגרפיה > קיטיארה כשרת דרקונים

לאחר שקיטיארה נפרדה מהחבורה היא וסער בהיר-להב נדדו צפונה ביחד. בשלב כלשהו, נפרדו דרכיהם. כנראה שכאן נולד בנה, פלד בהיר להב, אשר גודל על ידי שרה דסטן והאמן בלגיונו של לורד אריאקן ורק זמן קצר לפני שהוסמך לאביר גילה את זהות אביו והחל ללכת בין שני הנתיבים המנוגדים של הוריו. מאוחר יותר הצטרפה קיטיארה לצבאה של טאקיזיס מלכת האופל והתקדמה בשורותיו עד לדרגת שרת דרקונים. במהלך תקופה זו רכשה קיטיארה בן ברית חזק ומסוכן, האלמת האימתני לורד סות'. לקיטיארה היה דרקון כחול גדול בשם שחק, שהיה נאמן לה.
קיטיארה נעדרה מהפגישה המחודשת של חבורתה הישנה. במהלך מלחמת הרומח היא לקחה חלק חשוב בכיבושה של אנסלון על ידי צבאות טאקיזיס. לאחר הבסתו של צבא זה הצליחה קיטיארה לשמור על חלקים גדולים מצבאה והמשיכה להוות איום על האומות והגזעים השונים של אנסלון. מאוחר יותר, במהלך מאורעות אגדות רומח הדרקון נרצחה קיטיארה על ידי דאלאמר האפל כאשר ניסתה לכבוש את העיר פלנתאס. את גופתה תבע לעצמו לורד סות', למרות שהתחננה בפני חבריה לשעבר לא לתת לו.
| רומח הדרקון |
| --- | --- | --- |
| ספרים עיקריים | דרקונים של דמדומי הסתיו • דרקונים של ליל החורף • דרקונים של שחר האביב • עת התאומים • מלחמת התאומים • מבחן התאומים • דור ההמשך • דרקוני להבת קיץ • דרקונים של שמש גוועת • דרקונים של כוכב אבוד • דרקונים של ירח נעלם • ענבר ואפר • ענבר וברזל • ענבר ודם • דרקונים של מעמקי הגמדים • דרקונים של שחקי שרת הדרקונים • דרקונים של מג שעון החול • ספרים נוספים |  |
| עולם | קרין  • ההיסטוריה של קרין • דמויות • אלים |  |
| דמויות עיקריות | גדילן קוץ-רגל • חלמיש כור-אש • טיקה ויילן מאז'ר • לאורנה קנן • מי-נהר • סהר-פז • סער בהיר-להב • קיטיארה אות-מאטר • קרמון מאז'ר • רייסטלין מאז'ר • תניס חצי-אלף |  |
| דמויות נוספות | אריאקס • אלהנה צפריר  • דאלאמר ארג'נט • הומא רועץ-דרקון • לורד סות' • פאלין מאז'ר • פיסטנדנטילוס • קריסניה |  |
סרט האנימציה • טרייסי היקמן • מרגרט וייס
קטרקט משני

קטרקט משני (באנגלית: Capsule Opacification ,Secondary Cataract), המכונה לעיתים בטעות "קטרקט חוזר", הוא תופעה של ירידה בראייה המתפתחת לעיתים חודשים או שנים אחרי ניתוח קטרקט.
תהליך היווצרות הקטרקט המשני

במהלך ניתוח הקטרקט, המנתח מסיר בזהירות את העדשה הטבעית העכורה שבעין ומחליף אותה בעדשה תוך-עינית מלאכותית. העדשה ממוקמת בתוך מעין "תיק" דק מאוד שנקרא קופסית (קפסולה) ושתפקידו לעטוף את העדשה ולהחזיק אותה. בניתוח הקטרקט פותחים את החלק הקדמי של הקופסית כדי להסיר את העדשה הטבעית ולהכניס את שתל העדשה. את החלק האחורי של הקופסית משאירים בשלמותו, כדי לתמוך בעדשה החדשה. בכ-10% מהמקרים גדלים באופן טבעי, בשל שגשוג של תאי אפיתל של העדשה, תאים חדשים על החלק האחורי של הקופסית, ונוצר קרום מאחורי שתל העדשה. תופעה זו גורמת לעכירות, שמפריעה לראייה. ככל שהעכירות מחמירה כך גוברת ההפרעה לראייה. זהו הקטרקט המשני.
חשוב לציין שהקטרקט עצמו אינו יכול לחזור לאחר ניתוח קטרקט, ומדובר בהתפתחות של תאים חדשים. לפיכך, השם "קטרקט משני" שגוי ומטעה, למרות שתסמיני הקטרקט המשני דומים לתסמיני הקטרקט, ולמרות שהתפתחותו ההדרגתית דומה להתפתחות האופיינית לקטרקט.
תסמיני הקטרקט המשני

קטרקט משני יכול להופיע רק לאחר ניתוח קטרקט. התסמינים של קטרקט משני יכולים להיות אחד או שילוב של התסמינים הבאים:
ראייה מטושטשת, כמו מבעד לווילון אפור
ירידה בקונטרסט
ירידה בראיית הצבעים (הצבעים נראים דהויים)
קושי בזיהוי עצמים קרובים או רחוקים מדי
סינוור
הטיפול בקטרקט המשני

בקטרקט המשני ניתן לטפל בקלות רבה בהליך בטוח מאוד, וסיבוכיו נדירים מאוד. ההליך הוא יאג לייזר קפסולוטומי (YAG laser capsulotomy), שבעזרתו מסירים את העכירות ומחזירים את הראייה לקדמותה במהירות, ביעילות וללא כאב. לייזר קפסולוטומיה היא הליך חיצוני הנמשך בין 5 ל-10 דקות בלבד ואינו דורש אשפוז.
לפני תחילת ההליך, יזליף הרופא טיפות להרחבת האישון וטיפות הרדמה מקומית לעין שהוא עומד לנתח. בזמן ההליך יושב המטופל על כיסא מול מכשיר לייזר המכונה "מנורת סדק", אשר דומה למכשיר המשמש לבדיקת עיניים רגילה. לאחר מכן יניח המנתח עדשה בעין שמטרתה לשמור את העין פתוחה ולמרכז את קרן הלייזר לאזור הרצוי בעין (חלק מהמנתחים נוהגים לבצע הליך זה גם ללא הכנסת העדשה). המנתח יבצע פתח קטן בקופסית האחורית העכורה, בעזרת קרן הלייזר שאותה הוא ימקד בקופסית האחורית העכורה ושתעבור דרך הקרנית ודרך העדשה המלאכותית מבלי לפגוע בהן. פתח זה יפתור על פי רוב את בעיית העכירות. בדרך כלל נדרשות מספר פעולות לייזר, וכל פעולה כזאת משמיעה קול.
רוב המטופלים חווים שיפור מיידי בראייה. אצל חלקם השיפור הדרגתי ועשוי לארוך מספר ימים.
הערות שוליים

↑  ד"ר אודרי קפלן-מסאס, קטרקט משני: אבחון וטיפול מומלץ, באתר המרכז לקטרקט וגלאוקומה
↑  ד"ר אבי אוחיון, קטרקט משני, באתר AO - ד"ר אבי אוחיון
↑  ד"ר שמעון קורץ, יאג לייזר קפסולוטומי - מידע רפואי, באתר מכבי שירותי בריאות, ‏28.04.2022
קטרפילר די-8

| Caterpillar D8 |
| --- | --- | --- |

תיאור
יצרן: חברת Caterpillar, ארצות הברית
תפקיד: דחפור זחלי בינוני
ביצועים
| הספק נטו של D8T | 320 כ"ס | 240 קילוואט |
| כושר דחיפה מקסימלי | כ-661 קילוניוטון | כ-66 טון |
מידות
| אורך (לא כולל כף ומעקר) | 183 אינץ' | 4.647 מ' |
| רוחב (כולל כף) | כ-120 אינץ' | כ-3 מ' |
| גובה הכלי | 140 אינץ' | 3.566 מ' |
| גובה הגחון | 24.1 אינץ' | 0.613 מ' |
| קיבולת מכל דלק | 165 גאלון | 627 ליטר |
| משקל מוכן לעבודה | 86,900 ליברות | 39,420 ק"ג |
| נפח מנוע | 929 אינץ' מעוקב | 15.2 ליטר |

דחפור D8T, הדור הנוכחי של ה-CAT D8
דחפור D8R בעבודה
קטרפילר די-8 (באנגלית: Caterpillar D8) הוא דחפור זחלי בינוני-גדול תוצרת חברת קטרפילר, ארצות הברית. הדחפור שוקל כ-40 טונות (88,000 ליברות) ובעל עוצמה של 320 כ"ס (240 קילוואט). הוא נמצא בין הקטרפילר די-7 לקטרפילר די-9 מבחינת גודל וביצועים, ונחשב לדחפור הבינוני הגדול ביותר שקטרפילר מייצרת (ה-D9 נחשב כבר לדחפור כבד).
היסטוריה

1935: דחפור ה-RD8 פותח.
1937: הקידומת "R" הושמטה וה-D8 הושק רשמית.
1940: פותחה סדרת 2U בה המנוע שודרג מ-132 כ"ס ל-148 כ"ס.
1950: עיצוב הרשת הקדמית של הרדיאטור בצורה מעוגלת, ששרדה עד 1982, אז פותח ה-D8L.
1955: הופסק הייצור של סדרת H1 של ה-D8, הוחלפה ב-D8E ו-D8D בעלי 191 כ"ס. ל-D8D היה ממיר מומנט ול-D8E תמסורת הנעה ישירה.
1956: ה-D8D הוחלף ב-D8G וה-D8E הוחלף ב-D8F.
1958: הושק ה-D8H עם 235 כ"ס.
1965: הספק המנוע של ה-D8H שודרג ל-270 כ"ס.
1970: הספק המנוע של ה-D8H שודרג ל-380 כ"ס.
1974: ה-D8H הוחלף ב-D8K ולו 300 כ"ס.
1982: ה-D8K מוחלף ב-D8L. ה-D8L הוא בעל זר מניע ומערכת הינע מוגבהים, ומנוע בהספק של 335 כ"ס.
1984: פותח דגם ה-D8L-SA שיועד בעיקר לחקלאות ובעל יכולת לרתום מגוון התקנים חקלאיים.
1987: ה-D8L הוחלף ב-D8N שלו היגוי דיפרנציאלי.
1996: ה-D8N הוחלף ב-D8R שלו 305 כ"ס.
2000: ה-D8R סדרה 2 החליף את ה-D8R.
2004: ה-D8T החליף את ה-D8R סדרה 2. ל-D8T מנוע ACERT 15 בהספק 310 כ"ס. בהמשך שופר ההספק ל-320 כ"ס.
גלריה

CAT D8R
הערות שוליים

↑  Drawbar pull, במהירות 0.1 קמ"ש.
↑  הנתונים בטבלה לקוחים מהמפרט הרשמי של ה-D8T באתר של קטרפילר. אוחזר: 17 בדצמבר 2016.
ערך זה הוא קצרמרבנושא הנדסה ובנושא טכנולוגיה. אתם מוזמנים לתרום לוויקיפדיה ו.
צבי מדין

| --- | --- |

 לידה:  1939 (בן 85 בערך) אורוגוואי 
 ענף מדעי:  היסטוריה
 מקום מגורים:  ישראל
 מקום לימודים:  אוניברסיטת תל אביב 
 מוסדות:  אוניברסיטת תל אביב 
 תרומות עיקריות
 חקר ההיסטוריה של אמריקה הלטינית
 
צבי מדין (נולד ב-1939) הוא פרופסור אמריטוס בחוג להיסטוריה כללית ומופקד הקתדרה ללימודי אמריקה האיברית וספרד על שם אליאס סוראסקי באוניברסיטת תל אביב.
חייו ופועלו

צבי מדין נולד באורוגוואי ועלה לישראל בשנת 1958. הוא למד היסטוריה ופילוסופיה באוניברסיטת תל אביב ובאוניברסיטה האוטונומית של מקסיקו.
התחיל ללמד באוניברסיטת תל אביב בשנת 1979 וייסד בה את הלימודים הלטינו-אמריקניים, את כתב העת Estudios Interdisciplinarios América Latina y el Caribe, המפרסם מאמרים בספרדית, אנגלית ופורטוגזית, ואת סדרת הספרים "איברואמריקה".
צבי מדין ייסד את המכון להיסטוריה ותרבות של אמריקה הלטינית ובשנים 1999–2001 כיהן כנשיא "הפדרציה הבינלאומית של אמריקה הלטינית והקריביים", ארגון אקדמאי בינלאומי המאגד חוקרים מכל העולם. כל אלה היו פרי עבודתה של קבוצת תלמידיו, שעד מהרה היו לקולגות ושהפכו לחוקרים בתחום, ובהם רענן ריין, חררדו לייבנר ורוסלי סיטמן.
בין השנים 1975 ל-1980 ייסד כמנהל פדגוגי את מכון משואה, מן הראשונים בארץ שעסקו בהוראת השואה, הן לתלמידים דוברי עברית והן לקבוצות שהחלו להגיע ממדינות שונות בחו"ל.
מחקרו

כתביו הראשונים עסקו בהיסטוריה פוליטית מקסיקנית במאה ה-20, ועליהם קיבל מנשיא מקסיקו את אות הכבוד של "הנשר האצטקי". לאחר מכן עבר לאידאולוגיה הפוליטית ולפילוסופיה באמריקה הלטינית, והתמקד בעיקר בתאוריה שלו אודות התודעה החברתית, תאוריה שבאה לידי ביטוי לראשונה ב-Cuba: The Shaping of Revolutionary Consciousness, ואחר כך באוסף המאמרים שפורסמו בעברית: "אמריקה הלטינית: על עיצובה של התודעה החברתית", וכמו כן בספר "כיבושה של האימפריה האצטקית: מיתוס, פראגמטיזם ואימפריאליזם", בו נבחנים סוגים שונים של התודעה החברתית.
החל מ-1995 התמקד בחקר משנתו של הוגה הדעות הספרדי חוסה אורטגה אי גאסט, וספרו הראשון עליו היה "Ortega y Gasset en la cultura latinoamericana", ספר שבו נפרשת השפעתו המכרעת במשך כמאה שנים בכל תחומי המרחב התרבותי של המדינות השונות ביבשת זו. במקביל הוא מתחיל לפתח בספר זה, במובלע, את התאוריה ההרמנויטית שלו, שתבוא לידי ביטוי מפורש ב-El cristal y sus reflexiones: nueve interpretes espanoles de Ortega y Gasset. תאוריה זו ממקדת את הפרשנות באשר היא בהקשר האונטולוגי ובהקשרה של סוגיית הזהות: הצווי האונטי (הקיומי) של הזיהוי העצמי (של המפרש) ושל זיהוי הזולת כאחד. כל זאת במסגרת מחקר המתנהל במרחבה של ההיסטוריה האינטלקטואלית.
ספרים שכתב

Historia del Estado de Israel (con Shlomo Ben Ami), Editorial Rialp, Madrid, 1981.
Ideologia y Praxis politica de Lazaro Cardenas/ por Tzvi Medin. Mexico: Siglo Veintiuno Editores, 1982.
El minimato presidencial: historia politica del maximato (1928-1935)/ Tzvi Medin. Mexico: Ediciones Era, 1982.
Leopoldo Zea: Ideología y filosofía de América Latina/ Universidad Nacional Autónoma de México, México, 1983. Primera reimpresión 1992.
Cuba: the shaping of revolutionary consciousness/ Tzvi Medin; translated by Martha Grenzback. Boulder, Colo.: L. Rienner, 1990.
El sexenio alemanista: ideologia y praxis politica de Miguel Aleman/ Tzvi Medin. Mexico: Ediciones Era, 1990.
Historia del estado de Israel: genesis, problemas y realizaciones/ Shlomo Ben Ami; Zvi Medin. Madrid: Ediciones Rialp, 1991.
El pensamiento de Abelardo Villegas/ Universidad Nacional Autónoma de México, México, 1992.
Ortega y Gasset en la cultura hispanoamerica/ Tzvi Medin. Mexico: Fondo de Cultura Economica, 1994.
Entre la jerarquía y la liberación: Ortega y Gasset y Leopoldo Zea/ Fondo de Cultura Económica, UNAM, México, 1998.
El cristal y sus reflexiones. Nueve intérpretes españoles de Ortega y Gasset/ Biblioteca Nueva, Madrid 2005.
Mito, imperialismo y pragmatismo. La conciencia social en la conquista del Imperio Azteca/ Iberoamericana-Vervuert, 2009.
Entre la veneración y el olvido. La recepción de Ortega y Gasset en España. I (1908-1936),Editorial Biblioteca Nueva, Madrid, 2014.
כיבושה של האימפריה האצטקית: מיתוס, פרגמטיזם ואימפריאליזם/ צבי מדין; עורכת הספר: צילה דרורי. תל אביב: אוניברסיטה משודרת, משרד הביטחון – ההוצאה לאור, תשנ"ח, 1998.
אמריקה הלטינית: על עיצובה של התודעה החברתית. תל אביב: מפעלים אוניברסיטאיים, תשס"א, 2001.
צללי הדממה, עולם חדש, תל אביב, 2018 .
ספרים שערך

חברה וזהות בארגנטינה: ההקשר האירופי/ עורכים: צבי מדין ורענן ריין. תל אביב: בית הספר להיסטוריה - אוניברסיטת תל אביב, תשנ"ז, 1997.
מקסיקו לאחר המהפכה: חברה ופוליטיקה: 1910-1952/ עורכים: צבי מדין ורענן ריין. תל אביב: מפעלים אוניברסיטאיים, תשנ"ט, 1999.
Leopoldo Zea, Discurso desde la marginación y la barbarie, Edición de Tzvi Medin, Biblioteca Nueva, Cilengua, Madrid, 2015.
לקריאה נוספת

יוסף הודרה, "החיפוש אחר זהות לאומית", צבי מדין ורענן ריין (עורכים), על הספר חברה וזהות בארגנטינה - ההקשר האירופי, זמנים 62, אביב 1998, עמ' 115–116.
לואיס רוניגר, על ספרו של צבי מדין "אמריקה הלטינית: על עיצובה של התודעה החברתית", זמנים 80 (סתיו 2002), 100-98.
הערות שוליים

↑  עפרי אילני, קורבן הירי הראשון באמריקה: אינדיאני מפרו, באתר הארץ, 21 ביוני 2007
↑  עיון - מקור, באתר הארץ, 28 בינואר 2001
| --- | --- |
בקרת זהויות :  NLI: 987007272644705171  BIBSYS: 90553947  BNE: XX1080026  BnF: cb12173721p (data)  CiNii: DA04879483  GND: 1031587543  ISNI: 0000 0001 1556 5627  LCCN: n82218230  NKC: jo2015863016  NTA: 079932428  RERO: 02-A003579160  SUDOC: 030289688  VIAF: 32038389   WorldCat (עם VIAF): 32038389
קייפסייז

Berge Athene אוניית צובר בקטגוריית קייפסייז במעמס 225,000 טון שנבנתה בשנת 1979
מכלית הנפט Hellespont Alhambra בעלת שוקע של למעלה מ-24 מטר היא בקטגוריית קייפסייז
קייפסייז (אנגלית: Capesize) היא קטגוריית גודל של אוניות משא אשר בסיווג המקורי היו גדולות מכדי לעבור בתעלת סואץ או בתעלת פנמה (דהיינו, גדולות יותר מקטגוריית פנמקס וסואצמקס). לכן, כדי לעבור בין האוקיינוסים הקיפו אוניות אלה את כף התקווה הטובה, או את כף הורן. מאז תחילת המאה ה-21 חלק גדול מהאוניות בקטגוריית קייפסייז יכולות לעבור בתעלת סואץ כל עוד הן עומדות בשוקע המרבי (18.91 מטר נכון לשנת 2008).
סקירה כללית

אוניות קייפסייז הן בדרך כלל במעמס העולה על 150,000 טון והן בדרך כלל מכליות נפט או אוניות צובר המובילות עפרת ברזל, פחם וחומרי גלם אחרים בתפזורת. המונח "קייפסייז" (מילולית: "גודל כף") מתייחס בדרך כלל לאוניות צובר יותר מאשר למכליות. אוניית קייפסייז אופיינית היא במעמס של 175,000 טון, אף שקיימות גם אוניות גדולות בהרבה, עד 400,000 טון מעמס. ממדיהן העצומים והשוקע הרב של גופן מגביל את נתיבי המים והנמלים בהם הן יכולות לבקר.
קפטן קראנץ'

אריזת המוצר
קפטן קראנץ' (באנגלית: Cap'n Crunch) הם דגני בוקר המורכבים מגרעיני תירס ושיבולת-שועל ממותקים אשר הוצגו לראשונה בשנת 1963.
הדמות של החברה הוא דמות של רב חובל בשם קפטן קראנץ' (שמו המלא: הוריציו מגלן קראנץ').
יש גם קפטן קראנץ׳ עם חמאת בוטנים ושוקולד.
קייסריספור

קייסריספור (בטורקית: Kayserispor) הוא מועדון כדורגל טורקי מהעיר קייסרי בטורקיה. צבעי המועדון אדום וצהוב. המועדון משחק את משחקי הבית שלו באצטדיון קאדיר האש.
בשנת 2008 זכה המועדון בגביע הטורקי. המועדון הגיע למקום חמישי בליגת העל הטורקית ארבע פעמים: בשנת 2005/06, 2006/07, 2007/08, ו-2012/13. המועדון היה גם אחד הזוכים במשותף בגביע האינטרטוטו של שנת 2006.
בשנת 2022 הגיעה הקבוצה עד לגמר הגביע הטורקי אך הפסידה בהארכה 2–3 לסיוואספור.
תארים

הגביע הטורקי: 2007/2008
קטרפילר די-7

| Caterpillar D7 |
| --- | --- | --- |

תיאור
יצרן: חברת Caterpillar, ארצות הברית
תפקיד: דחפור זחלי בינוני
ביצועים
| הספק נטו של D7E | 235 כ"ס | 175.2 קילוואט |
| כושר דחיפה מקסימלי | כ-400 קילוניוטון | כ-40 טונות |
מידות
| אורך (לא כולל כף ומעקר) | 181 אינץ' | 4.608 מ' |
| רוחב (כולל כף) | 113 אינץ' | 2.88 מ' |
| גובה הכלי | 132 אינץ' | 3.365 מ' |
| גובה הגחון | 18.6 אינץ' | 0.427 מ' |
| קיבולת מכל דלק | 108 גאלון | 409 ליטר |
| משקל מוכן לעבודה | 56,669 ליברות | 25,705 ק"ג |
| נפח מנוע | 567 אינץ' מעוקב | 9.3 ליטר |

קטרפילר די-7 (באנגלית: Caterpillar D7) הוא דחפור זחלי בינוני תוצרת חברת קטרפילר, ארצות הברית. הדחפור שוקל כ-25 טונות ובעל עוצמה של 235 כוחות סוס (כ"ס).
היסטוריה

דחפור ה-D7 הראשון הופיע לראשונה ב-1938. שיפורו, ה-D7C, הופיע ב-1955. אחריו בא ה-D7D ב-1959 וב-1961 ה-D7E (הישן, לא להתבלבל עם הדגם הנוכחי) בעל 160 כ"ס. אחריו באו ה-D7F עם 180 כ"ס ב-1969 וה-D7G עם 200 כ"ס ב-1974. ב-1986 הומצא ה-D7H והיה בעל תכנון High Drive בו גלגל ההנע נמצא מעל לגלגלי המרכוב. ב-1996 הוא הוחלף בידי ה-D7R ובשנות ה-2000 שודרג ל-D7R Series 2. ב-2009 הושק הדור האחרון של ה-D7, דחפור ה-D7E הדיזל-חשמלי.
היסטוריה > D7E מודל 2009

בשנת 2009 הציגה חברת קטרפילר לראשונה דחפור דיזל-חשמלי. הדחפור הוא CAT D7E (ה-E בשם הדגם הוא תחילת המילה "Electric") ובו מנוע הדיזל מפעיל גנרטור המפעיל מנועים חשמליים אשר בתורם מניעים את הזחלים ואת המערכת ההידראולית של הדחפור (בדומה לאופן פעולתם של כל קטרי הדיזל בעולם). בניגוד למכונית היברידית טורית, שבה יש מצבר ביניים שהגנרטור טוען, והמנוע החשמלי מוזן ממנו, ב-CAT D7E, גנרטור הדיזל, מספק את החשמל ישירות למנוע החשמלי, ללא צורך במצבר ביניים, כך שהדחפור הוא למעשה דחפור חשמלי הנושא עמו את תחנת הכוח שלו. בנוסף, ב-D7E מנוע הדיזל עובד ללא הפסקה כל עת שהדחפור פעיל, בניגוד למכונית היברידית טורית, שבה מנוע הבעירה הפנימית כבה חלק מזמן הנסיעה. למרות זאת, עקב פרסומו של הדחפור על ידי יבואן קטרפילר בישראל, זוקו שילובים, כהיברידי, וכן עקב הרגלה של החברה הישראלית לקרוא לכל כלי רכב עם שני מנועים מסוגים שונים (במיוחד אם אחד מהם הוא מנוע בעירה פנימית והשני הוא חשמלי) "היברידי". כלי התקשורת הישראלית כמו גם בתחום הציוד המכני ההנדסי בישראל, הכירו את הדחפור כהיברידי ולא כדיזל חשמלי, אף שהוא אינו מוכר ככזה בחו"ל. עם זאת, לטענת קטרפילר מנוע הדיזל חסכוני בדלק בשל גודלו וכן העובדה שהוא עובד במהירות סיבוב קבועה ומשפר את התפוקה בכ-10%. כמו כן, הדחפור כולל כ-60% פחות חלקים מדחפור D7 לא חשמלי, וקל יותר לתחזוקה. שינויים נוספים היו החלפת שתי הבוכנות המגביהות את הכף בבוכנה יחידה באמצע הכף, וכן חזרה לתצורת מזקו"ם של "Low Drive" בה גלגל ההינע נמצא בגובה גלגלי המרכוב.
שימושים צבאיים

בעבר הפעיל חיל ההנדסה הקרבית של צה"ל דחפורי D7 בחזית ובעורף, לצד דחפורי ה-D9 הכבדים יותר, כאשר רוב דחפורי ה-D7 לא היו ממוגנים. בשנות ה-80 של המאה ה-20 הוחלפו דחפורי ה-D7 לטובת דחפורי D9 משוריינים. כיום צה"ל משתמש במספר מועט של דחפורי D7 רק לעבודות הנדסיות בעורף.
הכוחות המזוינים של ארצות הברית השתמשו בדחפורי D7G ו-D7H לא ממוגנים לניקוי שדות מוקשים ועבודות עפר. מאוחר יותר פיתחה תע"ש ערכת מיגון, שהותקן על הדחפורים. המיגון כלל בעיקר לוחות פלדה, וחלונות תא המפעיל הוחלפו בחלונות קטנים וחרכי ירי שפגעו בראות. ב-1998 פיתח צבא ארצות הברית את ה-D7G MCAP, דחפור די-7 בלתי-מאויש בשלט רחוק שנועד לפינוי מוקשים וטיפול במטעני חבלה.
ב-2003 החלו צבא ארצות הברית וחיל הנחתים האמריקאי להצטייד בדחפורי קטרפילר D9R עם ערכות מיגון שרכשו מישראל. דחפורי ה-D9 הממוגנים גדולים וחזקים יותר מדחפורי הדי-7 ונמצאו מתאימים ויעילים יותר לעבודות עפר ובנייה/הריסה בתנאי עבודה קשים, כגון אלה של המדבריות בעיראק. למרות זאת, יש עדיין שימוש נרחב בדחפורי ה-D7 לעבודות עפר, סלילת כבישים ופינוי מוקשים.
בשנים האחרונות משווקת קטרפילר דחפור D7R משוריין לשימושי הנדסה קרבית. ה-D7R המשוריין נרכש על ידי צבא ארצות הברית ועל ידי צבא עיראק המחודש, שם הוא משמש לניקוי שדות מוקשים ולחימה בדאעש.
דחפור די-7 צבאי לא ממוגן בונה עמדות ארטילריה בשירות חיל הנחתים האמריקאי
דחפור D7G MCAP של צבא ארצות הברית. זהו דחפור צבאי בלתי-מאויש המשמש לניקוי שדות מוקשים.
שני דחפורי D7 משוריינים בעיראק
דחפור D7 משוריין
הערות שוליים

↑  Drawbar pull, במהירות 0.1 קמ"ש.
↑  Caterpillar D7E Dozer: "Tractor-Hands Tractor" [Evaluation | Construction Equipment], www.constructionequipment.com
↑  Cat | D7E Track-Type Tractor | Caterpillar, www.cat.com (באנגלית) (ארכיון)
↑  "Caterpillar Bulldozers Are Leading the Fight Against the Islamic State". Popular Mechanics (באנגלית אמריקאית). 2017-06-01. נבדק ב-2018-04-14.
↑  פרש - תוספות מוזרות לדחפור אמריקאי - מי מכיר?
קונצ'רטו לפסנתר מס' 2 של שופן

הקונצ'רטו לפסנתר ותזמורת מס 2, בפה מינור, אופ. 21 נכתב על ידי פרדריק שופן בשנת 1829, בגיל 20, עוד בטרם סיים את לימודיו. למעשה היה זה הראשון מבין שני הקונצ'רטי לפסנתר שכתב שופן, אך הוא פורסם שני ולכן מוכר כקונצ'רטו מספר 2. הקונצ'רטו בוצע לראשונה ב־17 במרץ 1830, בוורשה, עם שופן כפסנתרן הסולן.
היצירה מכילה שלושה פרקים, במבנה הטיפוסי לקונצ'רטו לכלי סולו באותה תקופה:
מאסטוזו Maestoso (בחגיגיות, מלכותי)
לרגטו Larghetto (איטי למדי)
אלגרו ויוואצ'ה Allegro vivace (מהיר ומלא חיים)
הפרק הראשון של הקונצ'רטו בנוי כפרק פתיחה מסורתי בסונאטה. בחטיבת החזרה מקופח הנושא הראשון לטובת הנושא השני. הפרק השני פותח בשתים עשרה תיבות לכלי הקשת המבשרות את כניסת פסנתר הסולו המציג את הנושא הראשון.  הפרק האחרון הוא רונדו נמרץ (בנקודה מסוימת בפינאלה מופיעה הוראה לכינורות לנגן קול לניו (בגב הקשת).
בדומה לקונצ'רטו מס 1, גם בקונצ'רטו זה תפקיד התזמורת משני לתפקיד הפסנתר, הדורש וירטואוזיות יתרה.
כתב היד של היצירה שמור בספרייה הלאומית של פולין.
השפעות קודמות

הברק המאפיין קונצ'רטו זה (כמו גם את מס' 1) משייך אותו למתכונת הקונצ'רטי של הומל, פילד וובר, אך יש בו גם משום חזרה למודל מוצרטי מוקדם. כטענתו מרחיקת הלכת של שומאן:
לו היה גאון כדוגמת מוצרט מופיע היום, היה כותב קונצ'רטי של שופן ולא כאלה של מוצרט
במילים אחרות, הקונצ'רטו מתווך בין הקלאסי לפוסט-קלאסי, בין מוצרט לבין הזוהר שאפיין את הסגנון המאוחר יותר. דבר זה ניכר במבנה הקונצ'רטו בפה מינור. מבחינת היחס בין תפקיד הסולו לליווי, הוא קרוב יותר להומל מאשר למוצרט, ודבר זה נכון גם לגבי הדואליות של היסודות הליריים והצורניים במסגרת כל אחד מן התחומים הטונאליים, המרוחקים כבר במידת מה משיווי המשקל העדין שיצר מוצרט בין היסודות השונים של כתיבתו. עם זאת, כבר בפתיחת הפרק הראשון ניכרת השפעת מוצרט, הן ישירות והן באמצעות הומל. השפעה זו ניכרת גם בפרק האיטי, שגם הוא מהווה גלגול של מוצרט לא פחות מהמשכיות של פילד.
ראו גם

קונצ'רטו לפסנתר מס' 1 של שופן
פרדריק שופן
פרס באפט"א לסאונד הטוב ביותר

| --- | --- |
 מיקום הטקס:  הממלכה המאוחדת 
 מדינה:  הממלכה המאוחדת
 
פרס באפט"א לסאונד הטוב ביותר (באנגלית: BAFTA Award for Best Sound) הוא פרס המוענק על ידי האקדמיה הבריטית לאמנויות הקולנוע והטלוויזיה למעצבי סאונד, עורכי סאונד, מהנדסי סאונד, ומיקס סאונד.
זוכים ומועמדים > שנות ה-1960

1968: 2001: אודיסיאה בחלל
הסתערות חיל הפרשים
רכבות שמורות היטב
אריה בחורף
אוליבר!
1969: הו, איזו מלחמה נחמדה
הקרב על בריטניה
בוליט
איזדורה
נשים אוהבות
זוכים ומועמדים > שנות ה-1970

1970: קיד וקסידי
מ.א.ש
פטון
בתו של ריאן
1971: מוות בוונציה – ויטוריו טרנטינו וג'וזפה מורטורי
כנר על הגג – לז ויגינס, דייוויד הילדיארד, וגורדן מקאלום
המקשר – גארת' קרייבן, פיטר הנדפורד, ויו סטריין
יום ראשון הארור – דייוויד קמפלינג, סיימון קיי, וג'רי המפריז
1972: קברט
תפוז מכני
גברים במלכודת
הקשר הצרפתי
1973: ישו כוכב עליון
נשיא על הכוונת
סוד הקסם הבורגני
המבט
1974: השיחה
רעידת אדמה
מגרש השדים
Gold
1975: נאשוויל
אחר צהריים של פורענות
מלתעות
Rollerball
1976: באגסי מלון
כל אנשי הנשיא
קן הקוקייה
פיקניק בהנגינג רוק
1977: גשר אחד רחוק מדי
רשת שידור
ניו יורק, ניו יורק
כוכב נולד
1978: מלחמת הכוכבים - פרק 4: תקווה חדשה
מפגשים מהסוג השלישי
שיגעון המוזיקה
סופרמן
1979: הנוסע השמיני
אפוקליפסה עכשיו
צייד הצבאים
מנהטן
זוכים ומועמדים > שנות 1980

1980: תהילה
כל הג'אז הזה
דון ג'ובאני
מלחמת הכוכבים - פרק 5: האימפריה מכה שנית
רוז
1981: אהובת הקצין הצרפתי
מרכבות האש
בתו של כורה פחם
שודדי התיבה האבודה
1982: פינק פלויד - החומה
בלייד ראנר
אי.טי. - חבר מכוכב אחר
גנדי
1983: משחקי מלחמה
פלאשדאנס
לה טרוויאטה
מלחמת הכוכבים - פרק 6: שובו של הג'דיי
1984: דמעות של שתיקה – ביל רואו, איאן פולר, קלייב וינטר
כרמן – קרלוס פארולו, אלפונסו מרקוס, אנטוניו אילן
גרייסטוק: האגדה של טרזן מלך הקופים – איוואן שארוק, גורדון ק מק'קלום, לס ויגינס, רוי בקר
אינדיאנה ג'ונס והמקדש הארור – בן בורט, סיימון קיי, לורל לאדוויץ'
1985: אמדאוס
כרמן
שורת המקהלה
מועדון הכותנה
1986: זיכרונות מאפריקה – טום מקרתי ג'וניור, פיטר הנדפורד וכריס ג'נקינס
שובו של הנוסע השמיני
המיסיון
זיכרונות אהבה מפירנצה
1987: זעקה לחופש
מטאל ג'אקט
תקווה ותהילה
ימי הרדיו
1988: אימפריית השמש
Bird
בוקר טוב, וייטנאם
הקיסר האחרון
1989: מיסיסיפי בוערת
באטמן
הנרי החמישי
אינדיאנה ג'ונס ומסע הצלב האחרון